2 साल की रिसर्च के बाद शालिनी ने तय कर लिया था कि उन्हें क्या करना है। उनके पास उनके प्रोजेक्ट का पूरा खाका था और फिर उन्होंने नीव रखी हैंग आउट की। हैंग आउट को दिल्ली में लांच किया गया यह एक फन सेंटर है जहां बच्चे अपने परिवार के साथ आकर वहां पर विभिन्न खेलों का लुफ्त उठा सकते हैं ये खेल मनोरंजक होने के साथ-साथ शिक्षाप्रद भी हैं। यहां पर कैफेटेरिया भी है जहां पर बच्चे अपने मनपसंद खाने का लुफ्त भी उठा सकते हैं। शालिनी का ये प्रयास काबिलेतारीफ था, बहुत जल्द ही हैंग आउट लोगों की फेवरेट डेस्टीनेशन बन गई। शालिनी बताती हैं कि हैंगआउट के कैफेटेरिया में परोसा जाने वाले खाने का भी वे लोग खास खयाल रखते हैं वो पौष्टिक होने के साथ-साथ बच्चों की पसंद का भी होता है। यहां का मेन्यू लगातार बदलता रहता है। इसके अलावा आप यहां पर पार्टी भी ऑर्गनाइज कर सकते हैं। यहां पर बहुत क्रियेटिव और असान खेल हैं जिन्हें छोटे बच्चे भी खेल सकते हैं साथ ही कई बेहतरीन वीड़ियो गेम्स भी हैं जो अमूमन बाकी किसी जगह देखने को नहीं मिलते। खिलौनों पर प्रयोग किया गए मैटीरियल भी काफी सॉफ्ट है और हर प्रकार से बच्चों के लिए सेफ, इस काम में सारे सेफ्टी पैरामीटर्स का ध्यान रखा गया है।